Referat af

Ordinær generalforsamling grundejerforeningen Baunehøj

**Restaurant Søstjernen, Rågelejevej 155, Rågeleje, 3210 Vejby.**

søndag den 15.maj 2022

Formanden Poul Bukh bød velkommen til alle velkendte som nye medlemmer af foreningen.

1. Valg af dirigent Jørn Ditlev Eriksen og referent: Susanne Boëtius

Dirigenten Jørn kunne konstatere at generalforsamlingen var rettidigt og lovligt indkaldt. Tilstede: 30 fremmødte og stemmeberettigede medlemmer og 5 medlemmer repræsenterede ved fuldmagter.

1. Formandens beretning

Den skriftlige beretning ligger på hjemmesiden og har gjort det siden 19.april (21.april)

Forslag ny vejbelægning på Tuemosen. Overvejet ny belægning på Byageren, efter tilbud skønnet at det kan vente.

Meget vand fra Kildeåsen, løber ud på Byageren. Der løber stadig meget vand ud på Byageren. Forslag fra fagmand om at nedgrave faskiner, (120.000 kr., lige lovlig dyrt). Forsøge med at afgrave og så græs. Da græs har en effekt.

Der må ikke ledes overfladevand ud i mosen.

Dræn og grøfter. De er primært i moseområder. Den enkelte grundejer har ansvaret for dræn på egen grund. Grundejerforeningen har ansvaret for dræn langs og under vejene.

Bestyrelsen søger om tilladelse hos kommunen til at få sat grenfang op ved et drænudløb i Orebjerg Rende.

På sidste års GF blev det besluttet at bestyrelsen skulle kigge på vejbump på Byageren og Baune-Åsen. Der er blevet arbejdet med at undersøge diverse muligheder hvilket har resulteret i forslag under punkt.4.

Kommunens affaldssortering skal træde i kraft senest 1.okt 2023. Alle matrikler skal have fire containere, med fast underlag (af hensyn til renovationsarbejdernes arbejdsmiljø). Bestyrelsen har gjort indsigelse (kan ses på hjemmesiden.)

Kommunens udvalg skulle behandle affaldssortering i marts 2022, men det er udsat fordi kommunen har søgt at få et møde med miljøministeren.

Det er et spørgsmål om det kan lade sig gøre at nå at få alt på plads til okt.2023.

Kystsikring. Der er intet sket siden marts 2021. De der er kystnære, skal betale, de har modtaget brev. Det er tænkt at det skal i gang vinteren 2023-2024.

Formanden sluttede af med at opfordre til at alle overholder vores vedtægter om at græsslåning og larmende maskiner kun må ske mellem klokken 10-14 på søn- og helligdage.

Hold buske og træer beskåret ud til vejen, især ved T-kryds, det øger trafiksikkerheden.

Diskussion om problemer med vand på Byageren stammende fra Kilde-Åsen. Medlemmer gjorde opmærksom på at vand løber nedad, det kan ikke stoppes. Vandet kan stoppes via forsænkninger eller lignende. Asfaltvejen kan ikke holde til det. Bestyrelsen vil fortsat arbejde fortsat på at få løst problemet.

Spørgsmål: Drænet Gelandsåsen og Byageren virker det? Vejbrønde som bliver renset op.

Gert: Der er to dræn. Vejene og de som ligger på private ejendomme. Bestyrelsen kan ikke begynde at rense de private dræn. Brøndene i rabatten renses hvert år af foreningen.

Kommentar: Husk at I ikke skal fælde så mange træer, rødderne suger vand.

Formandens beretning herefter godkendt.

1. Fremlæggelse til godkendelse af reviderede årsregnskaber 2021. Ved kasserer Kristian:

Der er nogen medlemmer som betaler forud og andre som betaler til tiden, men det kan betyde at der er nogen som betaler for meget. Negativ rente. Vores egen kapital er vokset.

Spørgsmål: Opkrævning kommer hvordan? Der sendes til den adresse som I har oplyst.

* Grundejerforeningen
* Vejfonden: Negativ rente - Nye vejskilte, afhøvling af vejrabatten.

Kristian gennemgik regnskabet.

 Revneforsegling er udskudt, det vil være på det kommende budgetregnskab.

 Kommentar fra medlem:

Tuemosen 6: der er problemer med at holde bilerne på vejen. Der er store hjulspor efter lastbiler i rabatten, hvem skal orden det? Svar: Det skal foreningen og arbejdet planlægges udført i forbindelse med vejarbejdet på Tuemosen.

Udlejningsejendommen har mange biler der parkerer i rabatten, hvilket ligeledes er et problem.

1. Indkomne forslag

4.a Bestyrelsen fik bemyndigelse til at undersøge mulighederne for at etablere vejbump. Se forslag. Skitse vandrede rundt.

*Bestyrelsen foreslår, at der etableres 2 stk. vejbump med pullerter og med tilhørende 30 km-zone skilte placeret på henholdsvis Byageren ud for nr. 4/5 og på Baune-Åsen ud for nr. 7.*

*Vejbump og pullerter udføres af TDJ Trafikgummi, som er et tysk kvalitetsprodukt, der har været benyttet i Europa gennem mere end 25 år. TDJ vejbump er fremstillet af skridsikker, massiv og jernarmeret gummi.*

*Udformningen fremgår af nedenstående foto.*

*Pris jf. tilbud ca. 15.000 kr. – excl. montering.*

Begrundelse: Ved generalforsamlingen den 8. august 2021 blev det besluttet, at bestyrelsen bemyndiges til at undersøge de lovmæssige og tekniske muligheder for at installere fartdæmpende konstruktioner i vores grundejerforening.

**4.b Forslag​​​**

Det foreslås, at placeringen af vejbumpet, der af bestyrelsen foreslås placeret ud for Baune-Åsen nr. 7 ændres, så vejbumpet i stedet placeres i starten af Baune-Åsen, ca. 10 m fra krydset Baune-Åsen/Gelands-Åsen.

Forslagsstilleren begrundede ændringsforslaget således:

På strækningen, hvor det foreslåede vejbump ønskes placeret (ud for Bune-Åsen nr. 7) er der en del indkørsler til de omkringliggende grunde. Alene ud for Baune-Åsen nr. 7 er der to separate indkørsler til hhv. 7A og 7B. Desuden er der tilstødende indkørsler til Bune-Åsen 5 og Baune-Åsen 6.

På en strækning af ca. 25 m er der således 4 indkørsler til de tilstødende grunde. Der er derfor risiko for, at et vejbump i dette område vil være til gene for beboerne, herunder beboerne i Baune-Åsen 7A, ifm. ind- og udkørsel samt varelevering mv.

 Hvis vejbumpet placeres i starten af Baune-Åsen, ca. 10 m fra krydset Baune-Åsen/Gelands-Åsen, som her foreslået, vil der også være tilstødende grunde. De tilstødende grunde har dog begge indkørsler via Gelands-Åsen og generne vurderes derfor at være væsentlig mindre for beboerne.

Desuden vurderes det mere hensigtsmæssigt at placere et vejbump i starten af Baune-Åsen, så farten kan sænket allerede ved indkørsel til Baune-Åsen fra Gerlands -Åsen og ikke først et godt stykke inde på Baune-Åsen.

Diskussion: Placering, hvor vil det være mest hensigtsmæssigt at placere det? For og imod. Hvorfor vejbump?

Afstemning om der skal etableres vejbump. Forslaget er forkastet, afstemning er 14 for 14 imod. 2 stemmer blankt.

Der stemmes derfor ikke om det indkomne ændringsforslag.

4.c Forslag om vedtægtsændring Dirigenten Jørn Ditlev Eriksen kunne konstatere at der ikke er fremmødt halvdelen af grundejerforeningens medlemmer, derfor kan forslaget ikke bringes til afstemning. Forslagsstilleren gennemgik baggrunden for sit forslag.

Formanden Poul Bukh konstaterede: Kommunen er myndighed på området. Grundejerforeningen kan ikke give folk/lodsejerne påbud.

Forslag fra forslagsstillerne om at nedsætte en arbejdsgruppe, der kan arbejde på at finde ud af hvor problemerne er og omfanget af hvad der skal til. For på den baggrund at tage stilling til om vedtægterne skal ændres.

Afstemning om der skal nedsættes en arbejdsgruppe: Vedtaget.

Vejledende afstemning om man synes at udgifter ifm. vedligeholdelse af dræn er fælles ansvar. 3 medlemmer var for. Forslagsstilleren trak herefter forsalget om vedtægtsændringer tilbage.

Valg af arbejdsgruppe: To personer plus Kristian fra bestyrelsen, meldte sig til denne.

Punktet herefter lukket.

1. Fremlæggelse til godkendelse af budgetter for regnskabsåret 2022: Kristian gennemgik budgettet.
* Grundejerforeningen

Kontingentet fastholdes på 500,- kr.

Godkendt

* Vejfonden

Udgift til Vejbump bortfalder, da forslaget ikke blev vedtaget.

Godkendt.

1. Valg
* Valg af kasserer for 2 år. Kristian villig til genvalg: valgt.
* Valg af to bestyrelsesmedlemmer for 2 år

David Philpot villig til genvalg: valgt

Susanne Boëtius opstiller ikke. Gert Lorentzen nyvalgt

1. Eventuelt

Herunder stillede et medlem spørgsmålet om hvornår man må arbejde i weekenden.

Svar: Alle bedes overholde grundejerforeningens regler omkring støj.

Der blev gjort opmærksom på at der kunne være tale om at hyret arbejdskraft ikke nødvendigvis kendte til reglerne, men grundejeren bør formidle viden.

Generalforsamlingen afsluttede hermed og formand Poul Bukh takkede for god ro og orden.

………………………………………….. ………………………………………..

Jørn Ditlev Eriksen Susanne Boëtius

dirigent referent og bestyrelsesmedlem

………………………………………… …………………………………………

Poul Bukh Kristian Rasch Gam

formand kasserer

…………………………………………. …………………………………………

David Philpots Gert Ahrends

bestyrelsesmedlem bestyrelsesmedlem